Varroatoos on praegu sügisel väga tugevasti nähtavale tulnud. Koos viimaste mesilaste koorumisega tuleb ka lestadel hakata valmistuma talvitumiseks. Selleks poevad nad sügavale mesilaste tagakeha loogete alla, terve talve kurnavad lestad mesilasi imedes nende hemolümfi. Mul on plaanis veel teha üks lestatõrje kuu lõpus. Kasutan selleks amitraasi. Teen lahuse ja pritsin süstlaga mesilaskobarale.